Príklad 1:

Prijímateľ podľa časti 2.3.2, 2.3.3 a 2.3.4 sa z vlastnej iniciatívy môže podieľať vyšším podielom spolufinancovania (nikdy nie nižším), ako je stanovených 5 % z celkových oprávnených verejných výdavkov. Prijímateľ môže zvýšiť podiel vlastných zdrojov v prospech podielu zdrojov štátneho rozpočtu tak, že podiel zo zdrojov EÚ zostane fixný v maximálnej výške, t. j. 85,0 % z celkových oprávnených verejných výdavkov a zároveň podiel národných verejných zdrojov (15,0 %) voči zdrojom EÚ k celkovým oprávneným verejným výdavkom musí zostať zachovaný.

Príklad: žiadateľ (obec) predkladá projekt v hodnote 100, pri ktorom podiel EÚ v súlade s časťou 2.3.4 predstavuje 85,0 %, podiel štátneho rozpočtu 10,0 % a podiel prijímateľa 5,0 %. Žiadateľ sa pri predkladaní žiadosti o nenávratný finančný príspevok rozhodne podieľať vyššou sumou, napr. 10. V takom prípade bude rozdelenie medzi jednotlivé zdroje v rámci celkových verejných oprávnených nákladov nasledovné: EÚ: 85,0 %, štátny rozpočet: 5,0 %, prijímateľ: 10,0 %. Pomer zdrojov EÚ a štátneho rozpočtu v rámci celkových oprávnených verejných zdrojov zostáva zachovaný (zdroje EÚ: 85,0 % a národné verejné zdroje: 15,0 %).

Obec, príp. RozO, PO zriadené obcou	Celkové oprávnené výdavky	
	Zdroje EÚ	Národné verejné zdroje	Spolu	
	ERDF, ESF alebo Kohézny fond	Štátny rozpočet	Obec		
pôvodné rozdelenie	85,0 %	10,0 %	5,0 %	100,0 %	
nové konečné rozdelenie	85,0 %	5,0 %	10,0 %	100,0 %	

Príklad 2:

Prijímateľ zo súkromného sektora podľa časti 2.3.5 sa z vlastnej iniciatívy môže podieľať vyšším podielom spolufinancovania (nikdy nie nižším), ako je stanovených 5,0 % z celkových oprávnených výdavkov. Prijímateľ môže zvýšiť podiel vlastných zdrojov v prospech podielu zdrojov EÚ a štátneho rozpočtu tak, že vnútorný pomer zdrojov EÚ a štátneho rozpočtu na spolufinancovanie v rámci celkových oprávnených verejných zdrojov stanovený na príslušnú prioritnú os musí pre projekt zostať zachovaný, t. j. 85,0 % zdroje EÚ a 15,0 % národné verejné zdroje – štátny rozpočet. 

Príklad: žiadateľ (občianske združenie) predkladá projekt v hodnote 100, pri ktorom podiel zdrojov EÚ predstavuje 80,75 % z celkových oprávnených výdavkov, podiel národných verejných zdrojov – štátneho rozpočtu 14,25 % z celkových oprávnených výdavkov a podiel prijímateľa 5,0 % z celkových oprávnených výdavkov (nie celkových oprávnených verejných výdavkov). Vnútorný pomer zdrojov EÚ a národných verejných zdrojov – štátneho rozpočtu v rámci celkových oprávnených verejných zdrojov musí vždy predstavovať 85,0 % zo zdrojov EÚ a 15,0 % z národných verejných zdrojov – zdrojov štátneho rozpočtu. Žiadateľ sa pri predkladaní žiadosti o nenávratný finančný príspevok rozhodne podieľať vyššou sumou: 10 z celkových oprávnených výdavkov. V takom prípade bude rozdelenie medzi jednotlivé zdroje v rámci celkových oprávnených nákladov nasledovné: EÚ: 76,5 %, štátny rozpočet: 13,5 % a prijímateľ: 10,0 %. Vnútorný pomer zdrojov EÚ a štátneho rozpočtu v rámci celkových oprávnených verejných zdrojov zostáva zachovaný (zdroje EÚ: 85,0 % a národné verejné zdroje – zdroje štátneho rozpočtu: 15,0 %).

Súkromný sektor mimo schém štátnej pomoci	Celkové oprávnené výdavky	
	Zdroje EÚ	Národné verejné zdroje	Súkromné zdroje	Spolu	
	ERDF, ESF alebo Kohézny fond	Štátny rozpočet	Prijímateľ		
pôvodné rozdelenie	80,75 %	14,25 %	5,0 %	100,0 %	
nové konečné rozdelenie	76,50 %	13,50 %	10,0 %	100,0 %	

Príklad 3:

Prijímateľ zo súkromného sektora podľa časti 2.3.5 predkladá investičný projekt, v ktorého rámci analýza nákladov a prínosov preukáže, že ide o projekt generujúci príjmy v zmysle čl. 55 nariadenia Rady (ES) č. 1083/2006. V súlade s pravidlami stratégie financovania sa podiel pomoci z EÚ pre všetky operačné programy sa vyjadruje k celkovým oprávneným verejným výdavkom podľa čl. 53 ods. 1 písm. b) nariadenia Rady (ES) č. 1083/2006. V danom prípade, v súlade s časťou 2.3.5, podiel prijímateľa na celkových oprávnených výdavkov predstavuje 5,0 %. Vnútorný pomer zdrojov EÚ a národných verejných zdrojov – štátneho rozpočtu na spolufinancovanie v rámci celkových oprávnených verejných zdrojov stanovený na príslušnú prioritnú os musí pre projekt zostať zachovaný, t. j. 85,0 % zdroje EÚ a 15,0 % národné verejné zdroje – štátny rozpočet. 

Príklad: žiadateľ predkladá projekt v hodnote 100, pričom na základe výsledkov analýzy nákladov a prínosov výška finančnej medzery pri danom projekte predstavuje 75,0 %, tzn. hodnota 75 predstavuje sumu, na ktorú sa bude aplikovať miera spolufinancovania stanovená pre príslušnú prioritnú os v súlade so stratégiou financovania. Podiel EÚ predstavuje 80,75 % z celkových oprávnených výdavkov (z hodnoty 75), podiel štátneho rozpočtu 14,25 % z celkových oprávnených výdavkov (z hodnoty 75) a podiel prijímateľa 5,0 z celkových oprávnených výdavkov (z hodnoty 75). Vnútorný pomer zdrojov EÚ a štátneho rozpočtu v rámci celkových oprávnených verejných zdrojov zostáva zachovaný (zdroje EÚ: 85,0 % a národné verejné zdroje – zdroje štátneho rozpočtu: 15,0 %). 

Prijímateľ sa však v tomto prípade ešte podieľa vlastnými zdrojmi v hodnote zodpovedajúcej rozdielu nákladov projektu a výšky finančnej medzery. Výsledný pomer zdrojov EÚ, štátneho rozpočtu a zdrojov prijímateľa v celkových nákladov projektu (100) bude nasledovný: zdroje EÚ: 60,5625 %, zdroje štátneho rozpočtu: 10,6875 % a podiel prijímateľa: 28,75 %.

Súkromný sektor mimo schém štátnej pomoci	Celkové oprávnené výdavky	
	Zdroje EÚ	Národné verejné zdroje	Súkromné zdroje	Spolu	
	ERDF, ESF alebo Kohézny fond	Štátny rozpočet	Prijímateľ		
pôvodné rozdelenie	80,75 %	14,25 %	5,0 %	100,0 %	
nové konečné rozdelenie v rámci finančnej medzery (75)	80,75 %	14,25 %	5,0 %	100,0 %	

Súkromný sektor mimo schém štátnej pomoci	Celkové náklady projektu	
	Zdroje EÚ	Národné verejné zdroje	Súkromné zdroje	Spolu	
	ERDF, ESF alebo Kohézny fond	Štátny rozpočet	Prijímateľ		
nové konečné rozdelenie v rámci celkových nákladov projektu	60,5625 %

(85,0 % v rámci celkových oprávnených verejných zdrojov, ktoré zodpovedajú  95,0 % z hodnoty 75)

(80,75 % v rámci celkových oprávnených zdrojov)	10,6875 %

(15,0 % v rámci celkových oprávnených verejných zdrojov, ktoré zodpovedajú  95,0 % z hodnoty 75)

(14,25 % v rámci celkových oprávnených zdrojov)	28,75 %

(5 % v rámci celkových oprávnených zdrojov + 25 % nad rámec finančnej medzery)	100,0 %